 UThuli Madonsela uzohlonishwa ngeziqu e-UKZN IsolezweUThuli Madonsela uzohlonishwa ngeziqu e-UKZNIzindaba 11 September 2019, 2:21pm INTATHELI YESOLEZWEUSOLWAZI Thuli Madonsela uzohlonishwa ngeziqu zobudokotela e-University of KwaZulu-Natal. Isithombe: EPA African News Agency ANAOWAYENGUMVIKELI womphakathi uSolwazi Thuli Madonsela uzohlonishwa ngeziqu eziphezulu kunazo zonke emkhakheni wezomthetho iDegree of Doctor of Laws honoris Causa e-University of KwaZulu-Natal UKZN.Ngokusho kwe-UKZN, uSolwazi Madonsela uzohlonishwa ngaleziqu ngenxa yeqhaza elibalulekile alidlalile ekuthuthukiseni imiphakathi.UMadonsela unguMmeli eNkantolo ePhakeme yaseNingizimu Afrika kanti waziwa kakhulu ngomsebenzi wakhe abewenza njengoMvikeli woMphakathi waseNingizimu Afrika. Uzokwethweswa leziqu e-UKZN College of Law and Management Studies emcimbini wasentwasahlobo ozoba ngoLwesine.UMadonsela ungummeli noSolwazi wezomthetho, kanti wayeyingxenye yababebhala umthethosisekelo waseNingizimu Afrika. Washayelwa ihlombe ngombiko wakhe othinta ukusetshenziswa kuka-R246 million ngokungemthetho kuthuthukiswa umuzi wowayenguMengameli wakuleli uMnuz Jacob Zuma oseNkandla.Le nyuvesi izokwethwesa iziqu abantu abangu-1977, u-60 wabo okungabesifazane. Abafundi abathathu baphothule izifundo zabo nge- summa cum laude kanti abangu-30 baziphothule nge-cum laude. Sebebonke bangu-1007 abenza i-undergraduate, babe ngu-970 abenza ipostgraduate. Bangu-555 abenza imasters kant bangu-234 abenza iziqu zobudokotela, abangu-186 kungabafundi baphesheya.Zingu-875 iziqu ezizothweswa eCollege of Humanities, zibe ngu-584 ezizothweswa eLaw and Management Studies, ezingu-315 zizokwethweswa eColege of Agriculture, Engineering and Science, ezingu-203 zethweswa eCollege of Health Sciences. 